Мокасините са абсолютна класика сред удобните стилни обувки, които никога не слизат от модния подиум. Те са леки, с напълно равна подметка или с много лек ток. Но това, което ги нарежда сред любимите дамски ежедневни обувки е, че нямат никакви връзки или закопчалки, така че можете просто да плъзнете краката си в тях и да излезете навън.
Не на последно място, мокасините имат универсална визия. Такива дамски ежедневни обувки можете да комбинирате с дънки или панталони, с поли и рокли, с офис облеклото или с дрехите за разходка. Могат да са изработени от кожа или велур, което ги прави здрави и им придава още по-класен вид.